text: Flere arbejdsløse syd- og sønderjyder i job
  07 januar 2014 kl. 08.44
  Det lysner for de ledige i vores landsdel. Flere har fået et job i 2013.
  Ansøgningen har givet bonus, og jobsøgningen er endelig slut. Sådan er det gået for flere ledige i 2013.
  Fra november 2012 til november 2013 er ledighedstallene nemlig gået den helt rigtige vej: Nedad.
  Det viser en analyse fra Beskæftigelsesregion Syddanmark og Midtjylland.
  Det er lykkedes 1434 syd- og sønderjyder at bryde den onde ledighedsspiral og få foden indenfor på arbejdsmarkedet.
  Det har været nemmest for de 50-59 årige at finde et job, imens de 25-29 årige stadig er hårdest ramt af arbejdsløsheden.
  Det betyder, at ledigheden i vores landsdel nu er 4,9 %. Det er lavere end i resten af landet, hvor 5,7 % leder efter et arbejde.
  Her er færrest ledige:
  Varde: 3,5 %Billund: 3,6 %Hedensted: 3,6 %Her er flest uden arbejde:Fredericia: 5,9%Sønderborg: 5,8 %Aabenraa: 6,2 %
  Se analysen fra Beskæftigelsesregion Syddanmark - her.
  Se analysen fra Beskæftigelsesregion Midtjylland her.
  